b'\n_START_ARTICLE_\nKirsi Sv\xc3\xa4rd\n_START_PARAGRAPH_\nKirsi Marketta Sv\xc3\xa4rd (s. 23. lokakuuta 1961 Tampere) on suomalainen muotoilija. H\xc3\xa4n on suunnitellut esineit\xc3\xa4 pienist\xc3\xa4 pipeteist\xc3\xa4 kodinkoneisiin. Orakselle h\xc3\xa4n on suunnitellut useita hanamallistoja, kuten Oras Vega, Oras Vienda ja Oras Cubista. Sv\xc3\xa4rd suunnittelee koteihin sisustamiseen ja rakentamiseen liittyvi\xc3\xa4 tuotteita, sairaaloihin laboratoriotuotteita ja teollisuuteen tuotantolinjaosastoja._NEWLINE_H\xc3\xa4n valmistui teolliseksi muotoilijaksi vuonna 1988 Kuopion k\xc3\xa4si- ja taideteollisuusakatemiasta. Vuosina 1988\xe2\x80\x931990 h\xc3\xa4n ty\xc3\xb6skenteli teollisena muotoilijana turkulaisessa Ergonomia Design -yrityksess\xc3\xa4. Ergonomia Design ja Destem fuusioituivat vuonna 1990 ED-Design Oy:ksi, jossa Sv\xc3\xa4rd edelleen ty\xc3\xb6skentelee. Sv\xc3\xa4rd valittiin vuoden teolliseksi muotoilijaksi 2014.'